b"\n_START_ARTICLE_\nM\xc3\xbasica africana\n_START_PARAGRAPH_\nLa m\xc3\xbasica africana compren una gran diversitat \xc3\xa8tnies, cultures i lleng\xc3\xbces. En aquest sentit una descripci\xc3\xb3 general presenta moltes dificultats donada la quantitat i diversitat d'exemples. Tanmateix, hi ha similituds regionals, aix\xc3\xad com algunes tend\xc3\xa8ncies que, en termes generals, s\xc3\xb3n constants arreu del continent.\n_START_SECTION_\nAfropop\n_START_PARAGRAPH_\nAfropop \xc3\xa9s un terme utilitzat per descriure la m\xc3\xbasica pop africana actualment. Caracteritzat per una barreja de danses i sons entre la m\xc3\xbasica tradicional americana i la m\xc3\xbasica africana, Afropop no es refereix a un estil espec\xc3\xadfic o so musical, per\xc3\xb2 el terme s'utilitza com a terme general per a la m\xc3\xbasica folk africana.\n_START_SECTION_\nComplexitat r\xc3\xadtmica\n_START_PARAGRAPH_\nLa m\xc3\xbasica de la zona subsahariana t\xc3\xa9 una caracter\xc3\xadstica especial, com el ritme creuat que la distingeix per la seva complexitat en relaci\xc3\xb3 amb altres regions, en especial de la zona llatinoamericana._NEWLINE_L'aspecte remarcable de la polir\xc3\xadtmia africana fa discernible i coherent el resultat posterior dels patrons r\xc3\xadtmics.\n_START_SECTION_\nEscales i polifonia\n_START_PARAGRAPH_\nEls sistemes d'escales varien entre les regions. Existeix l'escala diat\xc3\xb2nica, per\xc3\xb2 tamb\xc3\xa9 altres formes com l'escala pentat\xc3\xb2nica. Els intervals solen ser molt diferents als de la m\xc3\xbasica europea._NEWLINE_El to polif\xc3\xb2nic existeix en la forma d'intervals paral\xc2\xb7lels (generalment terceres, quartes i cinquenes) reinterpretant l'antifonia coral i la resposta del solo i, de manera ocasional, melodies simult\xc3\xa0nies i independents.\n_START_SECTION_\nRelaci\xc3\xb3 amb altres continents\n_START_PARAGRAPH_\nCal destacar la relaci\xc3\xb3 existent amb altres continents. La m\xc3\xbasica del nord d'\xc3\x80frica i algunes zones de la regi\xc3\xb3 del S\xc3\xa0hara tenen m\xc3\xa9s connexi\xc3\xb3 amb la m\xc3\xbasica de l'Europa Central que amb la de la regi\xc3\xb3 subsahariana. L'Afro-fusion \xc3\xa9s un g\xc3\xa8nere de m\xc3\xbasica que combina la m\xc3\xbasica contempor\xc3\xa0nia amb els ritmes tradicionals africans per crear un estil de m\xc3\xbasica h\xc3\xadbrid. D'altra banda, un altre fet destacable \xc3\xa9s que la m\xc3\xbasica i la dansa dels negres que van ser portats com a esclaus a Am\xc3\xa8rica, com la m\xc3\xbasica del Carib i l'Am\xc3\xa8rica llatina, de la que han sorgit estils com la rumba i la salsa, o la m\xc3\xbasica afroamericana dels EUA, es fonamenta en diverses tradicions africanes.\n_START_SECTION_\nInstruments musicals\n_START_PARAGRAPH_\nLa m\xc3\xbasica a \xc3\x80frica \xc3\xa9s el marc d'un concepte complex que inclou el cant, la dansa, els instruments musicals, l'\xc3\xbas de m\xc3\xa0scares i la dramatitzaci\xc3\xb3. No \xc3\xa9s possible parlar de m\xc3\xbasica sense tots aquests elements.  Alguns dels instruments m\xc3\xa9s populars s\xc3\xb3n la kora, l'arpa o ngombi, el xil\xc3\xb2fon, el bal\xc3\xa0fon, el sonall i tota mena de percussions (com el djemb\xc3\xa9), la sams\xc3\xb2nia o guimbarda, els xiulets i les trompes i trompetes."